| Hamasvok. *Hamm* |
| --- |
|              |
| *Šv. Pauliaus bažnyčia* |
|  |
| 

HamasHamas

51°40′0″ š. pl. 7°49′0″ r. ilg.﻿ / ﻿51.66667°š. pl. 7.81667°r. ilg.﻿ / 51.66667; 7.81667﻿ (Hamas (Vokietija))Koordinatės: 51°40′0″ š. pl. 7°49′0″ r. ilg.﻿ / ﻿51.66667°š. pl. 7.81667°r. ilg.﻿ / 51.66667; 7.81667﻿ (Hamas (Vokietija)) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Šiaurės Reinas-Vestfalija Šiaurės Reinas-Vestfalija |
| **Regionas** | Arnsbergo regionas |
|  |
| **Gyventojų** (2018) | 179 111  |
| **Plotas** | 226,26 km² |
| **Tankumas** (2018) | 792 žm./km² |
| **Altitudė** | 63 m |
|  |
| **Pašto kodas** | 59001-59077 |
| **Tel. kodas** | 02381-02385, 02388, 02389 ir 02307 |
| **Tinklalapis** | www.hamm.de |
|  **Vikiteka** | Hamas |

**Hamas** (vok. *Hamm*) – miestas Vokietijos šiaurės vakaruose, Šiaurės Reino-Vestfalijos žemėje, Rūro aglomeracijoje, prie Lipės upės, turintis didmiesčio statusą. 183 065 gyventojų (2007 m.), 42 pagal dydį Vokietijos miestas. Jame yra didžiausio Vokietijos aukštesniojo žemės teismo (Hamo aukštesniojo žemės teismo) būstinė. Svarbiausios pramonės šakos – kalnakasyba ir plieno pramonė (Hoesch AG, Thyssen Draht GmbH ir Westfälische Drahtindustrie, WDI). Greta šių šakų yra chemijos pramonė, automobilių tiekimas (*Hella KGaA Hueck & Co.*) ir kt.

Administracinis suskirstymas
----------------------------

Miesto rajonai su herbais
Miestas yra suskirstytas į 7 rajonus Hamm-Mitte, Hamm-Uentrop, Hamm-Rhynern, Hamm-Pelkum, Hamm-Herringen, Hamm-Bockum-Hövel und Hamm-Heessen. Kiekviena miesto dalis turi savo atstovybę, kurią sudaro 19 renkamų asmenų.

Hamo 7 rajonai:

* Hamm-Mitte
* Hamm-Uentrop
* Hamm-Rhynern
* Hamm-Pelkum
* Hamm-Herringen
* Hamm-Bockum-Hövel
* Hamm-Heessen

Gyventojai
----------

Miesto centras iš oro
Gyventojų skaičiaus kitimą yra gana sunku nustatyti, nes seniausias tikslus gyventojų skaičius yra minimas tik per 1819 m. gyventojų surašymą. Senesni skaičiavimai nėra labai tikslūs. Tarkim 1618 m. buvo spėjama, kad mieste gyveno ~1000 gyventojų.

1819 m. Hame gyveno 4657 gyventojai. Šiais laikais žymiai didesnis miestas Dortmundas tais pačiais metais turėjo 4453 gyventojus
ir tuometiniai laisvieji imperijos miestai Esenas 4 842 gyv. (1822 m.), Miunsteris 15 158 gyv. (1818 m.) ir Kelnas 55 355 gyv. (1819 m.). Hamas, Dortmundas ir Esenas XIX a. pradžioje buvo vidutinio dydžio miestai. XIX a. pradžioje prasidėjus miesto industrializacijai miesto plotas ir gyventojų skaičius sparčiai išaugo. Gyventojų skaičius išaugo nuo 4 467 (1819 m.) iki 31 371 (1900 m.), dėl to miestas kitais metais išstojo iš apskrities sąjungos ir sukūrė savo miesto apskritį. 1853 m. ir 1856 m. mieste įsikūrė keletas gamyklų, dėl kurių gyventojų skaičius dar išaugo. Iki 1925 m. gyventojų skaičius išaugo iki daugiau nei 50 000. Dėl vėliau vykusio gyvenviečių prijungimo prie Hamo, ypač po 1975 m. sausio 1 d. labai stipriai išaugo – nuo 83 000 iki 172 000 gyventojų skaičius. Tada miestas tapo didmiesčiu. 2003 m. Hamas pasiekė didžiausią gyventojų skaičių – 184 961.

|  |
| --- |
|  **Demografinė raida tarp 1819 m. ir 2020 m.** |
| **1819 m.** | **1843 m.** | **1852 m.** | **1858 m.** | **1914 m.** | **1925 m.sur.** | **1950 m.sur.** | **1970 m.** |
| 4 657 | 6 835 | 8 237 | 10 022 | 47 732 | 49 777 | 59 886 | 84 942 |
| **1980 m.** | **1990 m.sur.** | **2003 m.** | **2007 m.** | **2018 m.** | **2020 m.** | **-** | **-** |
| 171 869 | 179 639 | 184 961 | 183 065 | 179 111 | 178 967 | - | - |
| 

| Demografinės raidos histograma |
| --- |
| 
 |

 |

Partnerystė su užsienio miestais
--------------------------------

Heinrich von Kleist forumas nakty
Hamo miestai partneriai yra:

|  |
| --- |
| * Prancūzija Niufšato, Prancūzija (1967)
* Jungtinės Amerikos Valstijos Santa Monika, JAV (1969)
* Jungtinė Karalystė Bradfordas, Jungtinė Karalystė (1976)
* Jungtinės Amerikos Valstijos Čatnugas, JAV (1977)
* Meksika Masatlanas, Meksika (1978)
* Prancūzija Tulis, Prancūzija (1987)
* Vokietija Oranienburgas, Vokietija (1990)
* Lenkija Kališas, Lenkija (1991)
* Turkija Afjonkarahisaras, Turkija (2006)
 |

Šaltiniai
---------

1. ↑   Archyvuota kopija 2007-09-27 iš Wayback Machine projekto. Hauptsatzung der Stadt Hamm vom 6. November 2004; §1 Stadtgebiet und Stadtbezirke

Nuorodos
--------

* Oficiali Hamo miesto svetainė (vokiečių, anglų k.)
* Hamo miesto vikisvetainė (vokiečių k.)